laion/Wikipedia-Exotic huggingface dataset:
সাংস-র্গ্যাস-য়ার-ব্যোন

সাংস-র্গ্যাস-য়ার-ব্যোন (ওয়াইলি: sangs rgyas yar byon) (১২০৩-১২৭২) স্তাগ-লুং-থাং বৌদ্ধবিহারের তৃতীয় প্রধান ছিলেন। সাংস-র্গ্যাস-য়ার-ব্যোন ১২০৩ খ্রিষ্টাব্দে তিব্বতের গ্দোং-স্না (ওয়াইলি: gdong sna) নামক স্থানে জন্মগ্রহণ করেন। তার পিতার নাম ছিল য়ান-ছেন-ম্গোন-র্গ্যাল (ওয়াইলি: yan chen mgon rgyal) এবং মাতার নাম ছিল ল্হা-মা-দ্পাল (ওয়াইলি: lha ma dpal)। ষোল বছর বয়সে তিনি ল্হা-খাং-ল্হাগ-পা (ওয়াইলি: lha khang lhag pa) নামক ভিক্ষুর নিকট শিক্ষার্থীর শপথ ও বিনয় সম্বন্ধে শিক্ষাগ্রহণ করেন। পরবর্তীকালে ম্খান-পো-গ্ত্সাং-পা (ওয়াইলি: mkhan po gtsang pa), স্লোব-দ্পোন-খু-স্তোন (ওয়াইলি: slob dpon khu ston) এবং স্লোব-দ্পোন-দোন-মি-রি-পা (ওয়াইলি: slob dpon don mi ri pa) নামক ভিক্ষুদের নিকট ভিক্ষুর শপথ গ্রহণ করেন। স্কু-য়াল-বা-রিন-ছেন-ম্গোন নামক স্তাগ-লুং-থাং বৌদ্ধবিহারের দ্বিতীয় প্রধানের নিকট তিন চৌদ্দ বছর অধ্যয়ন করেন ও ১২৩৬ খ্রিষ্টাব্দে ঐ বিহারের তৃতীয় প্রধান হিসেবে নির্বাচিত হন। প্রধান লামা পদে থাকাকালীন তিনি ঐ বিহারের ম্ছোদ-খাং-ছেন-মো (ওয়াইলি: mchod khang chen mo) নামক ভবন নির্মাণ করান। প্রচুর দামী বস্তু উপহার দিয়ে তিনি ১২৬৩ খ্রিষ্টাব্দের মঙ্গোল আক্রমণের হাত থেকে এই বিহারকে রক্ষা করতে সক্ষম হন। Gardner, Alexander (2011-07)। "Sanggye Yarjon"। The Treasury of Lives: Biographies of Himalayan Religious Masters। সংগ্রহের তারিখ 2014-04-28।  এখানে তারিখের মান পরীক্ষা করুন: |তারিখ= (সাহায্য) Kossak, Steven, and Jane Casey Singer. 1998. Sacred Visions: Early Paintings from central Tibet. New York: Metropolitan Museum of Art, p. 130. Petech, Luciano. 1990. Central Tibet and the Mongols—The Yuan- Sa-skya Period of Tibetan History. Rome: Istituto Italiano per il Medio ed Estremo Oriente, pp. 17–18. Roerich, George, trans. 1996. The Blue Annals. 2nd ed. Delhi: Motilal Banarsidas, pp. 627–629.
সাদা-ঘাড় কাঠঠোকরা

সাদা-ঘাড় কাঠঠোকরা (Chrysocolaptes festivus) হল একধরনের কাঠঠোকরা যারা প্রধানত ভারত এবং শ্রীলঙ্কাতে বসবাস করে। ফ্লেমব্যাক প্রজাতির অন্তর্ভুক্ত এই কাঠঠোকরাটি প্রধানত গাছে বসবাস করতেই পছন্দ করে। এরা গাছেই বাসা বাঁধে এবং ১-২ টো সাদা ছোটো ডিম পাড়ে। অন্যান্য কাঠঠোকরাদের মতোই এদের সূচালো ঠোঁট থাকে এবং এদের একটি শক্ত ল্যাজও থাকে গাছের গুঁড়ির সাথে হেলান দেবার জন্য। এছড়াও এদের সচল দুট পা থাকে যার সাহায্যে এরা গাছে উঠতে পারে। এদের মধ্যে দুট আঙ্গুল থাকে সামনের দিকে এবং আরেকটি থাকে পিছনের দিকে। এরা তাদের লম্বা জিভের সাহায্যে পোকামাকড় ধরে। সাদা-ঘাড় কাঠঠোকরা হল বড় আকারের কাঠঠোকরা যারা লম্বায় ২৯ সেমি পর্যন্ত হয়। এটি একটি সাধারণ কাঠঠোকরা আকৃতি। এদের পিছনের ঘাড় হয় সাদা রঙের এবং তা পিছনের দিক থেকে বাড়ন্ত। এদের কাঁধের কাছে কালো রঙের দাগ ক্রমশ নিচের দিকে চলে গাছে এবং একটা 'V' আকৃতি নিয়েছে। বাকি নিচের অংশ এবং ডানা হয় হলুদ রঙের। এদের দেহের পশ্চাৎভাগ এবং ল্যাজ হয় কালো রঙের। এদের দেহের নিচের দিক হয় সাদা রঙের এবং তাতে বরগা আকারের ঘন দাগ দেখতে পাওয়া যায়। এদের মাথা সাদাটে হয় এবং ঘন গোঁফের মতোন ডোরাকাটা কালো দাগ থাকে। এবং চোখের চারপাশে কালো দাগ ঘাড় পর্যন্ত বিস্তৃত থাকে। একটি প্রাপ্তবয়স্ক সাদা-ঘাড় কাঠঠোকরার মাথায় থাকে লাল রঙের মুকুটের মতোন অংশ এবং তা মহিলাদের ক্ষেত্রে হলুদ রঙের হয়। তরুণদের গায়ের রঙ মহিলাদের মতোই হয় কিন্তু তার চেয়ে আরোও ফ্যাকাশে হয়। BirdLife International (২০১২)। "Chrysocolaptes festivus"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Grimmett, Richard; Inskipp, Carol & Inskipp, Tim (1999): Birds of India, Pakistan, Nepal, Bangladesh, Bhutan, Sri Lanka, and the Maldives. Princeton University Press, Princeton, N.J.. আইএসবিএন ০-৬৯১-০৪৯১০-৬
সাংস-র্গ্যাস-দ্বোন-পো-গ্রাগ্স-পা-দ্পাল

সাংস-র্গ্যাস-দ্বোন-পো-গ্রাগ্স-পা-দ্পাল (ওয়াইলি: sangs rgyas dbon po grags pa dpal) (১২৫১-১২৯৬) স্তাগ-লুং-থাং বৌদ্ধবিহারের চতুর্থ প্রধান ও রি-বো-ছে বৌদ্ধবিহারের প্রতিষ্ঠাতা ছিলেন। সাংস-র্গ্যাস-দ্বোন-পো-গ্রাগ্স-পা-দ্পাল ১২৫১ খ্রিষ্টাব্দে গ্যাং-ধোদ-বোং-রা-স্তেং (ওয়াইলি: g.yang dhod bong ra steng) নামক স্থানে স্তাগ-লুং-গা-জি (ওয়াইলি: stag lung ga zi) নামক পরিবারগোষ্ঠীতে জন্মগ্রহণ করেন। তেরো বছর বয়সে তিনি সাংস-র্গ্যাস-য়ার-ব্যোন নামক [[স্তাগ-লুং-থাং বৌদ্ধবিহার[|স্তাগ-লুং-থাং বৌদ্ধবিহারের]] তৃতীয় প্রধানের নিকট দীক্ষা নেন। যৌবনে তিনি থাং-সাগ-পা-য়ে-শেস-'ব্যুং-গ্নাস (ওয়াইলি: thang sag pa ye shes 'byung gnas) নামক বিখ্যাত ব্কা'-গ্দাম্স ধর্মসম্প্রদায়ের পন্ডিতকে মধ্যমক, গুহ্যসমাজতন্ত্র ও প্রদীপোদ্যোতননামটীকা সম্বন্ধে শিক্ষাদান করেন। সাংস-র্গ্যাস-য়ার-ব্যোনের মৃত্যুর পর তিনি কয়েক দিনের জন্যই স্তাগ-লুং-থাং বৌদ্ধবিহারের পরবর্তী প্রধান হিসেবে অধিষ্ঠিত থাকতে পারেন কারণ পরের বছর ব্ক্রা-শিস-ব্লা-মা (ওয়াইলি: bkra shis bla ma) নামক তার এক আত্মীয় এই পদ দখল করে তাকে বিহার থেকে বহিষ্কার করেন। এরপর তিনি খাম্স অঞ্চলে যাত্রা করে ১২৭৬ খ্রিষ্টাব্দে রি-বো-ছে বৌদ্ধবিহার স্থাপন করেন। Gardner, Alexander (2011-07)। "Sanggye On Drakpa Pel"। The Treasury of Lives: Biographies of Himalayan Religious Masters। সংগ্রহের তারিখ 2014-04-29।  এখানে তারিখের মান পরীক্ষা করুন: |তারিখ= (সাহায্য) Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, vol. 3, p.  386. Kossak, Steven, and Jane Casey Singer. 1998. Sacred Visions: Early Paintings from central Tibet. New York: Metropolitan Museum of Art, p.  130. Roerich, George, trans. 1996. The Blue Annals. 2nd ed. Delhi: Motilal Banarsidas, pp.  650–652.
ব্ক্রা-শিস-দ্পাল-ব্র্ত্সেগ্স

ব্ক্রা-শিস-দ্পাল-ব্র্ত্সেগ্স (ওয়াইলি: bkra shis dpal brtsegs) (১৩৫৯-১৪২৪) স্তাগ-লুং-থাং বৌদ্ধবিহারের নবম প্রধান ছিলেন। ব্ক্রা-শিস-দ্পাল-ব্র্ত্সেগ্স ১৩৫৯ খ্রিষ্টাব্দে তিব্বতে জন্মগ্রহণ করেন। তার পিতার নাম ছিল কুন-দ্গা'-ব্শেস-গ্ন্যেন (ওয়াইলি: kun dga' bshes gnyen) এবং মাতার নাম ছিল 'জাম-দ্পাল-স্ক্যিদ (ওয়াইলি: 'jam dpal skyid)। এগারো বছর বয়সে তিনি রিন-ছেন-দ্পাল-বা (ওয়াইলি: rin chen dpal ba) নামক বৌদ্ধ ভিক্ষুর নিকট চক্রসম্বর, কালচক্র ও হেবজ্র তন্ত্র সম্বন্ধে অধ্যয়ন করেন। সতেরো বছর বয়সে তিনি নাম-ম্খা'-দ্পাল-ব্জাং (ওয়াইলি: nam mkha' dpal bzang) নামক স্তাগ-লুং-থাং বৌদ্ধবিহারের অষ্টম প্রধানের নিকট দীক্ষা নেন এবং ছেদ সাধনা ও মার্গফল সম্বন্ধে অধ্যয়ন করেন। পরের বছর তিনি ঐ বিহারের পরবর্তী প্রধান নির্বাচিত হন। দুই বছর পরে তিনি লাসা শহরে ব্যাং-ছুব-র্ত্সে-মো (ওয়াইলি: byang chub rtse mo) নামক ভিক্ষুর নিকট ভিক্ষুর শপথ এবং কালচক্র ও চক্রসম্বর তন্ত্র সম্বন্ধে শিক্ষাগ্রহণ করেন। এই সময় তিনি গ্রাগ্স-পা-র্গ্যাল-ম্ত্শান (ওয়াইলি: grags pa rgyal mtshan) নামক তিব্বতী অনুবাদকের নিকট কালচক্র ও গুহ্যসমাজতন্ত্র সম্বন্ধে শিক্ষাদান করেন। পরবর্তীকালে র্বা-স্গ্রেংস বৌদ্ধবিহারে থেগ-ছেন-ছোস-র্জে-কুন-দ্গা'-ব্ক্রা-শিস (ওয়াইলি: theg chen chos rje kun dga' bkra shis) নামক সা-স্ক্যা ধর্মসম্প্রদায়ের পন্ডিতের নিকট হতে তিনি নৈরাত্মা ও নিগুমার ছয় যোগ সম্বন্ধে জ্ঞানলাভ করেন। সা-স্ক্যা ধর্মসম্প্রদায়ের ধর্মীয় শাসকদের সঙ্গে নবপ্রতিষ্ঠিত ফাগ-মো-গ্রু-পা রাজবংশের বিরোধে ব্ক্রা-শিস-দ্পাল-ব্র্ত্সেগ্স মধ্যস্থতা করার চেষ্টা করেন। এছাড়া মেন-ঝাং (ওয়াইলি: men zhang) নামক স্থানের অধিবাসীদের নরবলি বা মে-খোর (ওয়াইলি: me 'khor) প্রথা নিষিদ্ধ করতে তিনি সক্ষম হন। তার জীবনের অন্তিম বছরে মঙ্গোল সম্রাট তাকে গুওশি (國史) উপাধি দান করেন। Gardner, Alexander (2009-11)। "The Ninth Taklung Tripa, Tashi Peltsek"। The Treasury of Lives: Biographies of Himalayan Religious Masters। সংগ্রহের তারিখ 2014-04-29।  এখানে তারিখের মান পরীক্ষা করুন: |তারিখ= (সাহায্য) Roerich, George, trans. 1996. The Blue Annals. 2nd ed. Delhi: Motilal Banarsidas, pp. 638. van der Kuijp, Leonard W. J. 2000. “On the Fifteenth Century Lho rong chos 'byung by Rta tshag Tshe dbang rgyal and Its Importance for Tibetan Political and Religious History.” In Aspects of Tibetan History edited by R. Vitali and T. Tsering. Special issue, Lungta 14: 57-76, p. 66.
কুন-দ্গা'-ব্জাং-পো

কুন-দ্গা'-ব্জাং-পো (ওয়াইলি: kun dga' bzang po) (১৩৮২-১৪৫৬) তিব্বতের ঙ্গোর-এ-বাম-ছোস-ল্দান বৌদ্ধবিহারের প্রতিষ্ঠাতা তথা প্রথম ঙ্গোর-ছেন ছিলেন। কুন-দ্গা'-ব্জাং-পো ১৩৮২ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার মাতার নাম ছিল ব্সোদ-নাম্স-দ্পাল-ল্দান (ওয়াইলি: bsod nams dpal ldan)। মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান (ওয়াইলি: mus chen sems dpa' chen po dkon mchog rgyal mtshan) নামক কুন-দ্গা'-ব্জাং-পোর প্রধান শিষ্য দ্বারা রচিত জীবনীগ্রন্থানুসারে তার পিতার নাম ছিল দ্পোন-ত্শাং-গ্রুব-পা-য়োন-তান (ওয়াইলি: dpon tshang grub pa yon tan)। নয় বছর বয়সে তিনি য়ে-শেস-র্গ্যাল-ম্ত্শান (ওয়াইলি: ye shes rgyal mtshan) নামক ভিক্ষুর নিকট শিক্ষার্থীর শপথ এবন পরবর্তীকালে ভিক্ষুর শপথ গ্রহণ করেন। পঁচিশ বছর বয়সে তিনি শাংস-ছোস-'খোর-স্গাং (ওয়াইলি: shangs chos 'khor sgang) নামক স্থানে স্ক্যাব্স-ম্ছোগ-দ্পাল-ব্জাং (ওয়াইলি: skyabs mchog dpal bzang) নামক ভিক্ষু এবং ঝে বৌদ্ধবিহারে সাংস-র্গ্যাস-দ্পাল (ওয়াইলি: sangs rgyas dpal) নামক পন্ডিতের নিকট মার্গফল সম্বন্ধে অধ্যয়ন করেন। এছাড়া তার উল্লেখযোগ্য শিক্ষক ছিলেন দ্পাল-ল্দান-ত্শুল-খ্রিম্স (ওয়াইলি: dpal ldan tshul khrims), কুন-দ্গা'-র্গ্যাল-ম্ত্শান (ওয়াইলি: kun dga' rgyal mtshan) এবং গ্ঝোন-নু-ব্লো-গ্রোস (ওয়াইলি: gzhon nu blo gros)। ১৪২৯ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহার (ওয়াইলি: ngor e waM chos ldan) প্রতিষ্ঠা করেন যা পরবর্তীকালে সা-স্ক্যা ধর্মসম্প্রদায়ের ঙ্গোর গোষ্ঠীর মূলকেন্দ্রে পরিণত হয়। কুন-দ্গা'-ব্জাং-পোর আত্মজীবনী অনুসারে তিনি নিরিবিলিতে সাধনার উদ্দেশ্যে ও তৎকালীন রাজনীতিতে অত্যন্ত সক্রিয় সা-স্ক্যা ধর্মসম্প্রদায় থেকে দূরে থাকতে এই বিহার স্থাপন করেন। এই বিহারের পাঠ্যক্রম সা-স্ক্যা ধর্মসম্প্রদায়ের ঐতিহ্যানুসারেই পরিচালিত হত এবং এই বিহার মার্গফল তত্ত্বের ত্শোগ্স-ব্শাদ (ওয়াইলি: tshogs bshad) নামক ঐতিহ্যের মূল পীঠস্থান ছিল। কুন-দ্গা'-ব্জাং-পো এই বিহারের মূল মন্দির, মহাবিদ্যালয় ও প্রচুর মূর্তি নির্মাণের ব্যবস্থা করেন। আ-মা-দ্পাল (ওয়াইলি: a ma dpal) নামক মুস্তাং রাজ্যের রাজার আমন্ত্রণে তিনি ১৪২৭ ও ১৪৩৬ খ্রিষ্টাব্দে এবং আ-ম্গোন-ব্জাং (ওয়াইলি: a mgon bzang) নামক পরবর্তী রাজার আমন্ত্রণে ১৪৪৭ খ্রিষ্টাব্দে কুন-দ্গা'-ব্জাং-পো মুস্তাং যাত্রা করেন। এই তিনবার যাত্রায় তিনি স্তেং-ছেন-'দুল-গ্র্বা-স্দোম-গ্সুম-গ্লিং (ওয়াইলি: steng chen 'dul grwa sdom gsum gling), ব্রাগ-দ্কার-গ্যি-ছোস-স্দে-থেগ-ছেন-দার-র্গ্যাস-গ্লিং (ওয়াইলি: brag dkar gyi chos sde theg chen dar rgyas gling) এবং ব্যাম্স-পা-ল্হা-খাং (ওয়াইলি: byams pa lha khang) নামক তিনটি মঠ স্থাপন করেন। এছাড়াও তিনি আ-মা-দ্পালকে দীক্ষাদান করেন। পরবর্তী ছয়জন ঙ্গোর-এ-বাম-ছোস-ল্দান বৌদ্ধবিহারের প্রধান বা ঙ্গোর-ছেন ছাড়াও তার উল্লেখযোগ্য শিষ্য ছিলেন স্মার-খাম্স-পা-গ্রাগ্স-পা-ব্জাং-পো (ওয়াইলি: smar khams pa grags pa bzang po) পান-ছেন-'বুম-ফ্রাগ-গ্সুম-পা (ওয়াইলি: paN chen 'bum phrag gsum pa), কুন-দ্গা'-দ্পাল-'ব্যোর নামক দ্বিতীয় দ্রুকছেন প্রভৃতি। Townsend, Dominique (2010-04)। "Ngorchen Kunga Zangpo"। The Treasury of Lives: Biographies of Himalayan Religious Masters। সংগ্রহের তারিখ 2014-04-29।  এখানে তারিখের মান পরীক্ষা করুন: |তারিখ= (সাহায্য) Heimbel, Jörg. Forthcoming. "Biographical Sources for Researching the Life of Ngor chen Kun dga’ bzang po (1382–1456)." In Proceedings of the 2009 International Society of Young Tibetologists, Paris.
য়ে-শেস-র্গ্যাল-ম্ত্শান

য়ে-শেস-র্গ্যাল-ম্ত্শান (ওয়াইলি: ye shes rgyal mtshan) (মৃত্যু-১৪০৬ খ্রিষ্টাব্দ) চতুর্দশ শতাব্দীর একজন সা-স্ক্যা বৌদ্ধসম্প্রদায়ের বৌদ্ধ ভিক্ষু ছিলেন যিনি প্রজ্ঞাপারমিতা বিষয়ে পণ্ডিত ছিলেন। য়ে-শেস-র্গ্যাল-ম্ত্শানের উল্লেখযোগ্য শিক্ষক ছিলেন দ্পাল-ল্দান-ত্শুল-খ্রিম্স (ওয়াইলি: dpal ldan tshul khrims), ব্যাং-ছুব-র্ত্সে-মো (ওয়াইলি: byang chub rtse mo) এবং গ্রাগ্স-পা-র্গ্যাল-ম্ত্শান (ওয়াইলি: grags pa rgyal mtshan) নামক ঝ্বা-লু বৌদ্ধবিহারের প্রধান। য়ে-শেস-র্গ্যাল-ম্ত্শানের উল্লেখযোগ্য শিষ্য ছিলেন প্রথম ঙ্গোর-ছেন কুন-দ্গা'-ব্জাং-পো। Gardner, Alexander (2010-06)। "Yeshe Gyeltsen"। The Treasury of Lives: Biographies of Himalayan Religious Masters। সংগ্রহের তারিখ 2014-04-29।  এখানে তারিখের মান পরীক্ষা করুন: |তারিখ= (সাহায্য)
গ্রাগ্স-পা-র্গ্যাল-ম্ত্শান (দ্ব্যর্থতা নিরসন)

গ্রাগ্স-পা-র্গ্যাল-ম্ত্শান (সাক্য ত্রিজিন) (১১৪৭ - ১২১৬) - তিব্বতী বৌদ্ধধর্মের সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শান (ঝালু খেনছেন) (১৩৬৫-১৪৪৮) - তিব্বতের ঝ্বা-লু বৌদ্ধবিহারের প্রধান গ্রাগ্স-পা-র্গ্যাল-ম্ত্শান (গেলুগ) (১৬১৯-১৬৫৬) - পঞ্চম দলাই লামা হিসেবে চিহ্নিত হলেও পরে পান-ছেন-ব্সোদ-নাম্স-গ্রাগ্স-পা নামক পঞ্চদশ দ্গা'-ল্দান-খ্রি-পার অবতার রূপে চিহ্নিত গ্রাগ্স-পা-র্গ্যাল-ম্ত্শান (ছোখোর গ্যাল খেনপো) (১৭৬২-১৮৩৬) - তিব্বতের ছোস-'খোর-র্গ্যাল বৌদ্ধবিহারের প্রধান এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ধাড়ি ইঁদুর

ধাড়ি ইঁদুর (বৈজ্ঞানিক নাম:Bandicota bengalensis) (ইংরেজি: lesser bandicoot rat বা Sind rice rat বা Indian mole-rat) হচ্ছে Muridae পরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত। বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫৩৭
গ্রাগ্স-পা-র্গ্যাল-ম্ত্শান (ঝালু খেনছেন)

গ্রাগ্স-পা-র্গ্যাল-ম্ত্শান (ওয়াইলি: grags pa rgyal mtshan) (১৩৬৫-১৪৪৮) ঝ্বা-লু বৌদ্ধবিহারের ত্রয়োদশ ও পঞ্চদশ প্রধান ছিলেন। গ্রাগ্স-পা-র্গ্যাল-ম্ত্শান ঝ্বা-লু বৌদ্ধবিহারের দ্বাদশ প্রধান রিন-ছেন-র্নাম-র্গ্যালের (ওয়াইলি: rin chen rman rgyal) ছাত্র ছিলেন এবং তার নিকট হতে শিক্ষার্থী ও ভিক্ষুর শপথ গ্রহণ করেন। ১৩৮৯ খ্রিষ্টাব্দে তিনি ঝ্বা-লু বৌদ্ধবিহারের প্রধান পদে নির্বাচিত হন। দুই বছর পরে তিনি গোং-মা-গ্রাগ্স-পা-র্গ্যাল-ম্ত্শান নামক ফাগ-মো-গ্রু-পা রাজবংশের রাজার ধর্মীয় উপদেষ্টা নিযুক্ত হন। ১৪০৪ খ্রিষ্টাব্দে তিনি ম্খাস-গ্রুব-সাংস-র্গ্যাস-দ্পাল-রিন (ওয়াইলি: mkhas grub sangs rgyas dpal rin) নামক তার শিষ্যকে ঝ্বা-লু বৌদ্ধবিহারের প্রধান হিসেবে নির্বাচিত করেন যিনি পরবর্তী আট বছর ঐ পদে থেকে অবসর নেন। ফলে ১৪১৩ খ্রিষ্টাব্দে গ্রাগ্স-পা-র্গ্যাল-ম্ত্শান পুনরায় ঐ বিহারের প্রধান পদে অধিষ্ঠিত হন ও ঐ পদে প্রায় সাতাশ বছর থাকেন। এরপর তিনি 'খ্রুল-ঝিগ-ত্শুল-খ্রিম্স-র্গ্যাল-ম্ত্শান (ওয়াইলি: 'khrul zhig tshul khrims rgyal mtshan) নামক এক পন্ডিতকে পরবর্তী প্রধানের পদে নির্বাচিত করে রি-ফুগ নামক স্থানে জীবনের শেষ আট বছর অতিবাহিত করেন। Wood, Ben (2010-05)। "Drakpa Gyeltsen"। The Treasury of Lives: Biographies of Himalayan Religious Masters। সংগ্রহের তারিখ 2014-04-29।  এখানে তারিখের মান পরীক্ষা করুন: |তারিখ= (সাহায্য)
২০০৮ গ্রীষ্মকালীন অলিম্পিকে মল্লক্রীড়া – পুরুষদের হাই জাম্প

২০০৮ অলিম্পিক গেমসে পুরুষদের হাই জাম্প প্রতিযোগিতা আগস্টের ১৭ থেকে ১৯ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ২.৩০ মিটার (৭ ফু ৭ ইঞ্চি)(A মান) এবং ২.২৭ মিটার (৭ ফু ৫ ইঞ্চি) (B মান)। আশ্চর্যজনকভাবে, তদানীন্তন বিশ্ব চ্যাম্পিয়ন ডোনাল্ড থমাস, যিনি ওসাকায় ২০০৭ সালের IAAF আয়োজিত বিশ্ব দৌড়বাজী প্রতিযোগিতায় ২.৩২ মিটার (৭ ফু ৭ ইঞ্চি) লাফিয়েছিলেন, অলিম্পিকে ২১তম স্থানে শেষ করেন। ফলে ফাইনাল রাউন্ডেও উঠতে পারেননি। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি। ন্যূনতম যোগ্যতার মাপকাঠি: ন্যূনতম ২.৩২ মিটার (Q) বা সেরা ১২জন (q) ফাইনালে যাবে। ১৯শে আগস্টে ফাইনাল অনুষ্ঠিত হয়। "Olympic Athletics Competition Schedule"। IAAF। ২০০৮-০৯-১৩ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "Entry Standards - The XXIX Olympic Games - Beijing, China - 8/24 August 2008"। IAAF। ২০০৮-০৯-১৩ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।
জর্জ এর্নেস্ত বুলঁজে

জর্জ এর্নেস্ত জঁ-মারি বুলঁজে (ইংরেজি: Georges Ernest Jean-Marie Boulanger) (২৯ এপ্রিল, ১৮৩৭ - ৩০ সেপ্টেম্বর, ১৮৯১) ছিলেন ফরাসি জেনারেল ও রাজনীতিবিদ। তিনি ১৮৮৬ সালে ফ্রান্সের যুদ্ধমন্ত্রী ছিলেন। প্রতিশোধপরায়ণতার প্রতীকী ধারনার ব্যাপারে গণসচেতনতা গড়ে তুলেছিলেন তিনি। সরকার তার খ্যাতিকে ভয় পেয়ে গিয়েছিল। তিনিই পরবর্তীকালে রাজনৈতিক দল বুলঁজে পার্টি গঠন করেন, জাতীয় সংসদে নির্বাচনে প্রচুর ভোটে বিজয় লাভ করেন। পরে ক্যু সংঘটিত হলে সম্ভাব্য গ্রেফতার এড়াতে স্বদেশ ছেড়েছিলেন। ফকরুল চৌধুরী সম্পাদিত, গ্রামসি পরিচয় ও তৎপরতা; সংবেদ, ঢাকা; ফেব্রুয়ারি, ২০১২; পৃষ্ঠা-১৩৬। Michael Burns, Rural Society and French Politics, Boulangism and the Dreyfus Affair, 1886-1900, Princeton: Princeton University Press, 1984. Patrick Hutton, "The Impact of the Boulangist Crisis on the Guesdist Party at Bordeaux," French Historical Studies, vol. 7, no. 2, 1973, pp. 226–44. in JSTOR Patrick Hutton, "Popular Boulangism and the Advent of Mass Politics in France, 1886-90," Journal of Contemporary History, vol. 11, no. 1, 1976, pp. 85–106. William D. Irvine, "French Royalists and Boulangism,"French Historical StudiesVol. 15, No. 3 (Spring, 1988), pp. 395–406 in JSTOR William D. Irvine, The Boulanger Affair Reconsidered, Royalism, Boulangism, and the Origins of the Radical Right in France, N.Y.: Oxford University Press, 1989. René Rémond, The Right Wing in France from 1815 to de Gaulle, translated by James M. Laux, 2nd American ed. Philadelphia: University of Pennsylvania Press, 1969. Peter M. Rutkoff, Revanche and Revision, The Ligue des Patriotes and the Origins of the Radical Right in France, 1882-1900, Athens, Ohio: Ohio University Press, 1981. Frederic Seager, The Boulanger Affair, Political Crossroads of France, 1886-1889, Ithaca, N.Y.: Cornell University Press, 1969. Adrien Dansette, Le Boulangisme, De Boulanger à la Révolution Dreyfusienne, 1886-1890, Paris: Libraire Academique Perrin, 1938. Raoul Girardet, Le Nationalisme français, 1871-1914, Paris: A. Colin, 1966. Jacques Néré, Le Boulangisme et la Presse, Paris: A. Colin, 1964. Odile Rudelle, La République Absolue, Aux origines de l'instabilité constitutionelle de la France républicaine, 1870-1889, Paris: Publications de la Sorbonne, 1982. Zeev Sternhell, La Droite Révolutionnaire, 1885–1914; Les Origines Françaises du Fascisme, Paris: Gallimard, 1997. Zeev Sternhell, Maurice Barrès et le Nationalisme Français, Paris: A. Colin, 1972. (ফরাসি) Le boulangisme (ফরাসি) Boulangisme and the Third Republic: texts Georges Boulanger's gravesite
ঝুঁটিত্তয়ালা মাছরাঙা

ঝুঁটিত্তয়ালা মাছরাঙা (Megaceryle lugubris) হল হিমালয়ের বাসিন্দা এবং উত্তর ভারত, বাংলাদেশ এই দেশগুলোর পাদদেশে এবং উত্তর ইন্দোচীন এবং দক্ষিণ-পূর্ব এশিয়া এবং জাপান প্রভৃতি জায়গায় এদের দেখতে পাওয়া যায়। এদের আকার বড় ধরনের হয় (৪১ সেমি) এবং এদের গায়ের রঙ হয় সাদা-কালো রঙের। এদের ল্যাজে সাদা-কালো ডোরাকাটা দাগ থাকে। এদের ভুরু থাকে না এবং এদের বুক সাদা রঙের হয়। কিছু কিছু সময় তা লালচে-বাদামি রঙেরও হয়ে থাকে। এই পাখিগুলোকে প্রধানত পাহাড়ী নদীতে এবং কিছু কিছু সময়ে বড় বড় নদীর তীরেও দেখতে পাওয়া যায়। BirdLife International (২০১২)। "Megaceryle lugubris"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ঝুঁটিত্তয়ালা মাছরাঙা সংক্রান্ত মিডিয়া রয়েছে।
২০০৮ গ্রীষ্মকালীন অলিম্পিকে মল্লক্রীড়া – মহিলাদের হাই জাম্প

২০০৮ অলিম্পিক গেমসে মহিলাদের হাই জাম্প প্রতিযোগিতা আগস্টের ২১ থেকে ২৩ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ১.৯৫ মিটার (৬ ফু ৫ ইঞ্চি)(A মান) এবং ১.৯১ মিটার (৬ ফু ৩ ইঞ্চি) (B মান)। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি। ন্যূনতম যোগ্যতার মাপকাঠি: ন্যূনতম ১.৯৬ মিটার (Q) বা সেরা ১২জন (q) ফাইনালে যাবে। NM - কোনো স্থান মেলে নি (No Mark) NR = জাতীয় রেকর্ড (National Record) / PB = ব্যক্তিগত সেরা (Personal Best) / SB = মরশুম সেরা (Season Best) "Olympic Athletics Competition Schedule"। IAAF। ২০০৮-০৯-১৩ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "Entry Standards - The XXIX Olympic Games - Beijing, China - 8/24 August 2008"। IAAF। ২০০৮-০৯-১৩ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।
টিকেলের বাদামি ধনেশ

টিকেলের বাদামি ধনেশ (Anorrhinus tickelli), যারা মরিচা-গালওয়ালা ধনেশ নামেও পরিচিত হল ধনেশ প্রজাতির একটি উপজাতি। এদেরকে প্রধানত উত্তর-পূর্ব ভারতে দেখতে পাওয়া যায়। এছাড়াও মায়ানমার, এবং থাইল্যান্ডের পশ্চিম দিকে দেখতে পাওয়া যায়। অস্টেনের বাদামি ধনেশ এই উপজাতির মতনই কিন্তু কিছু কিছু ক্ষেত্রে এদের থেকে আলাদা। এরা লম্বায় ৬০-৬৫ সেমি। এরা মাঝারি আকারের ধনেশ এবং এদের মাথার দিকের রঙ হয় ঘন বাদামি রঙের এবং নিচের দিকের রঙ হয় লালচে রঙের। পুরুষদের খড়খড়ে গাল এবং গলা হয়। পুরুষ এবং মহিলা উভয় তরুণরাই প্রাপ্তবয়স্ক পুরুষদের বৈশিষ্ট্য বহন করে। এদের প্রধান বাসস্থান হল চিরসবুজ এবং ঘন জঙ্গল অঞ্চল যা প্রধানত সমতলভূমি থেকে ১৫০০ মিটার উঁচুতে। এরা প্রধানত গ্রুপে প্রজনন করা পছন্দ করে। স্যামুয়েল টিকেলের নাম অনুযায়ী এই উপজাতির নাম রাখা হয়েছে টিকেলের বাদামি ধনেশ। BirdLife International (২০১২)। "Anorrhinus tickelli"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে টিকেলের বাদামি ধনেশ সংক্রান্ত মিডিয়া রয়েছে।
মুজিব বাহিনী

মুজিব বাহিনী (বাংলাদেশ লিবারেশন ফোর্সেস নামেও পরিচিত) ১৯৭১ খ্রিস্টাব্দে বাংলাদেশের স্বাধীনতা যুদ্ধে অংশ গ্রহণকারী মুক্তিবাহিনীর একটি বিশেষ অংশ। ১৯৭১ খ্রিস্টাব্দের মে মাসের শেষের দিকে শেখ ফজলুল হক মনি, আবদুর রাজ্জাক, তোফায়েল আহমেদ ও সিরাজুল আলম খান - এই চার যুবনেতার উদ্যোগে এই বিশেষ বাহিনী প্রতিষ্ঠা করা হয়। এই বাহিনী অস্থায়ী মুজিব নগর সরকারের নিয়ন্ত্রণ বহির্ভুত ছিল। একই সঙ্গে এই বাহিনী স্বাধীনতা যুদ্ধে ভারতীয় মিত্রবাহিনীর সেনাপতি জেনারেল অরোরার নিয়ন্ত্রণের বাইরে ছিল। এই বাহিনীর প্রশিক্ষণ ও পরিচালনার দায়িত্বে ছিলেন জেনারেল সুজন সিং উবান, যিনি ভারতীয় স্পেশাল ফ্রন্টিয়ার ফোর্সের কমাণ্ডার (ইন্সপেক্টর জেনারেল) ছিলেন। ভারতের ভূখণ্ডে একটি গোপন স্থানে এই বাহিনীর সদস্যদের প্রশিক্ষণ দেয়া হতো যার তত্ত্ববধায়ক ছিলেন ব্রিগেডিয়ার টি. এস ওবেরয়। কর্ণেল বি ডি কুশাল এই বাহিনীর প্রশাসনিক বিষয়াদি দেখাশোনা করতেন। মেজর জেনারেল এস. এস. উবান ১৯৯৫ প্রকাশিত ফ্যান্টমস্‌ অব চিটাগাং গ্রন্থে লিখেছেন যে, এই মুজিববাহিনী মুক্তিযুদ্ধ কালে পার্বত্য চট্টগ্রাম এলাকায় স্পেশাল ফ্রন্টিয়ার ফোর্সের সহযোগী হিসাবে দায়িত্ব পালন করেছে। জনাব আব্দুল মালেক (লোহা মালেক), রাজনীতিবিদ, মুক্তিযুদ্ধের সংগঠক বাংলাদেশ লিবারেশন ফোর্স - বি এল এফ (বিলোনিয়া) প্রধান | দেশের দক্ষিণ অঞ্চলের মুক্তিযোদ্ধাদের সংগঠন ও ট্রেনিং এর জন্য তিনি অন্যতম ভূমিকা রাখেন। মুক্তিযুদ্ধের শেষে স্বাধীন বাংলাদেশে রক্ষীবাহিনী গঠিত হয়। এ সময় মুজিব বাহিনীর সদস্যদের নবগঠিত রক্ষীবাহিনীতে আত্মীকরণ করা হয়। যুদ্ধে মুজিব বাহিনির সঠিক সম্পৃক্ততা নিয়ে বিতর্ক রয়েছে। জাফরুল্লাহ চৌধুরী বলেন, "মুজিব বাহিনী মুক্তিযুদ্ধের জন্য যুদ্ধ করেননি। ২০১৪ সালে এ কে খন্দকারের বিরুদ্ধে ১৯৭১ঃ ভেতরে বাহিরে মুজিব বাহিনির বিরুদ্ধে গুন্ডামি ও লুটপাটের অভিযোগ আনার অভিযোগে মামলা করা হয়। চরমপত্রের কথিকা এম আর আখতার মুকুল তার লেখা আমি বিজয় দেখেছি বইয়ে উল্লেখ করেছেন দেশের পশ্চিম রণাঙ্গনে মুজিব বাহিনী বরং মুক্তিবাহিনীর বিরুদ্ধেও সংঘর্ষে লিপ্ত হয়েছিল। বাংলাদেশের স্বাধীনতা যুদ্ধ মুক্তিবাহিনী রাঘাভান, শ্রীনাথ (২০১৩-১১-১২)। 1971 (ইংরেজি ভাষায়)। হার্ভার্ড বিশ্ববিদ্যালয় প্রেস। আইএসবিএন 978-0-674-73127-1।  ইব্রাহিম, সৈয়দ মুহাম্মদ (২০১১-০২-০১)। মিশ্র কথন। ইজি পাবলিকেশন্স। পৃষ্ঠা ২৩০।  মেজর জেনারেল মইনুল হোসেন চৌধুরী (অব:) বীরবিক্রম : এক জেনারেলের নীরব সাক্ষ্য, মাওলা ব্রাদার্স, ঢাকা, ২০০০ খ্রি. পৃষ্ঠা: ৩৬-৩৭। ইউবান, সুজান সিং (১৯৮৫)। Phantoms of Chittagong: The "Fifth Army" in Bangladesh (ইংরেজি ভাষায়)। Allied Publishers। আইএসবিএন 978-81-7023-042-7।  আনোয়ার-উল আলম: রক্ষবিাহিনীর সত্য-মিথ্যা, প্রথমা প্রকাশণী, ঢাকা, ২০১৩। "Mujib Bahini sowed rift between Bangabandhu, Tajuddin"। দ্য ডেইলি স্টার (ইংরেজি ভাষায়)। ২০১৪-০৯-০৭। সংগ্রহের তারিখ ২০২০-১২-২১।  "Mujib Bahini didn't fight liberation war" (ইংরেজি ভাষায়)। ২০২০-১২-৩০ তারিখে মূল থেকে আর্কাইভ করা। সংগ্রহের তারিখ ২০২০-১২-২১।  "AK Khandker sued for 'Mujib Bahini's looting' claim"। দ্য ডেইলি স্টার (ইংরেজি ভাষায়)। ২০১৪-০৯-১০। সংগ্রহের তারিখ ২০২০-১২-২১।  খন্দকার, এ কে (২০১৪)। ১৯৭১: ভেতরে বাইরে। প্রথমা প্রকাশনা। আইএসবিএন 978-984-90747-4-8।  মুকুল, এম আর আখতার। আমি বিজয় দেখেছি। অনন্যা প্রকাশনী। আইএসবিএন 9844126177।
ওয়ার্ডের কুচকুচি

ওয়ার্ডের কুচকুচি (Harpactes wardi) হল একপ্রকারের পাখি প্রজাতি যারা কুচকুচি পরিবারের অন্তর্ভুক্ত। এরা প্রধানত ভারতের উত্তর-পূর্ব দিকে বসবাস করে এবং ক্রমশ দক্ষিণ-পূর্ব এশিয়ার দিকে বিস্তার করে। এদেরকে প্রধানত ভারত, ভুটান, তিব্বত, মায়ানমার এবং ভিয়েতনাম প্রভৃতি দেশে দেখতে পাওয়া যায়। এরা প্রধানত নাতিশীতোষ্ণ বনাঞ্চল, প্রায় ক্রান্তীয় বা ক্রান্তীয় আর্দ্র নিম্নভূমি বনাঞ্চল ইত্যাদি জায়গায় বসবাস করে। এদের বাসস্থানের ক্ষতির জন্য এরা বিপন্নতার সম্মুখীন হয়। এদের সাধারণ ও বৈজ্ঞানিক নাম দিয়েছিলেন ইংরেজ উদ্ভিদবিজ্ঞানী ও অনুসন্ধানকারী ফ্রান্সিস কিংডন ওয়ার্ড। BirdLife International (২০১২)। "Harpactes wardi"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Beolens, Bo (২০০৩)। Whose Bird? Men and Women Commemorated in the Common Names of Birds। London: Christopher Helm। পৃষ্ঠা 359।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য)